QTC คว้ารางวัล “องค์กรต้นแบบ” สนับสนุนคนพิการ
QTC คว้ารางวัล “ประเภทรางวัลดีเด่น” องค์กรต้นแบบความยั่งยืนตลาดทุนไทยด้านสนับสนุนคนพิการ 2565
QTC คว้ารางวัล “ประเภทรางวัลดีเด่น” องค์กรต้นแบบความยั่งยืนตลาดทุนไทยด้านสนับสนุนคนพิการ 2565
23 พ.ย. 2565

นายพูลพิพัฒน์ ตันธนสิน ประธานเจ้าหน้าที่บริหาร บริษัท คิวทีซี เอนเนอร์ยี่ จำกัด (มหาชน) หรือ QTC ผู้ผลิต จัดจำหน่ายและให้บริการหม้อแปลงไฟฟ้า เข้ารับรางวัล “ประเภทรางวัลดีเด่น” องค์กรต้นแบบความยั่งยืนตลาดทุนไทยด้านสนับสนุนคนพิการ 2565 ซึ่งจัดขึ้นโดยสำนักงาน ก.ล.ต. ร่วมกับกระทรวงแรงงาน กรมพัฒนาฝีมือแรงงาน กรมการจัดหางาน กรมส่งเสริมและพัฒนาคุณภาพชีวิตคนพิการ สมาคมบริษัทจดทะเบียนไทย และสมาคมสภาคนพิการทุกประเภทแห่งประเทศไทย
โดยได้รับเกียรติจาก นายบุญชอบ สุทธมนัสวงษ์ ปลัดกระทรวงแรงงานเป็นประธานและผู้มอบรางวัล เพื่อเป็นการตอกย้ำนโยบายการให้ความสำคัญและขับเคลื่อนด้านสิทธิมนุษยชนในภาคตลาดทุนไทยมาอย่างต่อเนื่อง ณ แกรนด์ บอลรูม โรงแรมแกรนด์ ไฮแอท เอราวัณ กรุงเทพฯ